**П Р О Т О К О Л № 24**

Днес, 04.12.2019 год., се проведе заседание на ОИК – Камено. Заседанието започна в 16.00 часа. На събранието присъстват общо 10 членове на комисията, а именно:

1. Живко Бойков Бойчев – Председател на ОИК;

2.Ахмед Назим Мехмед – Зам.председател на ОИК;

3.Мария Карчева Янова – Зам.председател на ОИК;

4.Димитър Киров Петров – Секретар на ОИК;

5.Розалия Данаилова Бобева – Член на ОИК;

6.Тодор Кънев Калев – Член на ОИК;

7.Цветелина Иванова Господинова – Член на ОИК;

8.Катя Пенчева Желязкова – Член на ОИК;

9.Коста Кирилов Влъчков – Член на ОИК;

10.Ирина Николчева Ангелова – Член на ОИК;

Председателят на ОИК – Камено констатира, че е налице кворум и обяви заседанието за открито. Председателят на ОИК предложи заседанието да протече по следния дневен ред:

1. Предсрочно прекратяване на пълномощията на Вълчо Ангелов Стайков – общински съветник в Общински съвет Камено за мандат 2019-2023 год. и обявяване на избран за общински съветник на следващия в листата на ПП ГЕРБ

Гласували „ЗА”– 10 души; „Против”– 0. Предложението за дневен ред се приема.

След приемането на дневния ред се пристъпи към разглеждане на точките от него и вземане на решения, както следва:

**По т.1 от дневния ред:** *Предсрочно прекратяване на пълномощията на Вълчо Ангелов Стайков – общински съветник в Общински съвет Камено за мандат 2019-2023 год. и обявяване на избран за общински съветник на следващия в листата на ПП ГЕРБ*

На 04.12.2019 г. в Общинска избирателна комисия – Камено е постъпило писмо от Председателя на Общински съвет – Камено, с което уведомява ОИК – Камено, че е постъпила молба от Вълчо Ангелов Стайков, с искане да бъде освободен от заеманата публична длъжност – Общински съветник в Общински съвет Камено за мандат 2019-2023 год..

Съгласно разпоредбите на чл.30, ал.4, т.3 от Закона за местното самоуправление и местната администрация „*Пълномощията на общинския съветник се прекратяват предсрочно ... при подаване на оставка чрез председателя на общинския съвет до общинската избирателна комисия*”. Компетентна да приеме решение в тази насока е общинската избирателна комисия – чл.30, ал.7 от ЗМСМА.

Изхождайки от гореизложеното ОИК – Камено счита, че в конкретния случай е налице хипотезата на чл.30, ал.4, т.3 от Закона за местното самоуправление и местната администрация, поради което следва да бъдат предсрочно прекратени на пълномощията на Вълчо Ангелов Стайков – Общински съветник в Общински съвет Камено.

Съгласно разпоредбата на чл.87, ал.1, т.24 от Изборния кодекс при предсрочно прекратяване на пълномощията на общински съветник ОИК обявява за избран следващия в съответната листа кандидат.

Съгласно резултатите от проведените на 27 октомври 2019 година избори за общински съветници, следващ кандидат за общински съветник от листата на ПП ГЕРБ е Красимир Георгиев Лимперов.

Предвид гореизложеното и на основание чл.30, ал.4, т.3 и ал.7 от Закона за местното самоуправление и местната администрация и чл.87, ал.1, т.24 от Изборния кодекс ОИК - Камено, прие следното

**РЕШЕНИЕ № 157:**

ПРЕКРАТЯВА предсрочно пълномощията на Вълчо Ангелов Стайков, ЕГН .... – общински съветник в Общински съвет Камено.

Анулира удостоверението за избор на общински съветник, издадено на Вълчо Ангелов Стайков.

ОБЯВЯВА за избран за общински съветник Красимир Георгиев Лимперов, ЕГН ...........

На избрания кандидат да се издаде удостоверения за избран общински съветник.

Решението може да се обжалва пред Административен съд – Бургас, в 7-мо (седмодневен) срок от обявяването му, чрез Общинска избирателна комисия – Камено..

Препис от решението да се изпрати на Председателя на Общински съвет – Камено.

Препис от решението да се изложи на информационното табло на Общинска избирателна комисия – Камено и да се публикува на интернет страницата.

Гласували „ЗА”– 10 души; „Против”– 0.

Поради изчерпване на дневния ред, председателят на ОИК – Камено обяви закриването на заседанието.

**ПРЕДСЕДАТЕЛ:\_\_\_\_\_\_\_\_\_\_\_\_\_\_\_\_\_\_**

**/Живко Бойчев/**

**СЕКРЕТАР:\_\_\_\_\_\_\_\_\_\_\_\_\_\_\_\_\_\_\_\_\_\_**

**/Димитър Петров/**